'Ako će taj problem s diplomom riješiti 400.000 nezaposlenih, dakle, 100.000 novonezaposlenih otkad je SDP na vlasti, onda sve diplome treba pobacati u smeće', izjavio je predsjednik HDZ-a Tomislav Karamarko.

Predsjednik HDZ-a Tomislav Karamarko branio je od novinara tajnika HDZ-a Milijana Brkića na obilježavanju 23. obljetnice akcije "Plitvice" i pogibije prvog hrvatskog redarstvenika Josipa Jovića.

"Nemojte njega, on je specijalac, heroj Domovinskog rata. Pustite ga na miru danas", rekao je Karamarko na pitanje gdje je Brkić te da li izbjegava novinare.

Sadržaj se nastavlja...

"Ako će taj problem s diplomom riješiti 400.000 nezaposlenih, dakle, 100.000 novonezaposlenih otkad je SDP na vlasti, onda sve diplome treba pobacati u smeće! Ja stalno postavljam pitanje što je s 400.000 nezaposlenih i diploma koji su na Zavodu za zapošljavanje, što je s 30.000 mladića i djevojaka koji su s diplomama pod rukom otišli u inozemstvo zadnje dvije godine otkad su nam ovi na vlasti. Je li to problem? Mi ćemo to riješiti", dodao je.

Šef HDZ-a prokomentirao je i slučaj vukovarskog gradonačelnika Željka Sabe.

"Događa se što se trebalo dogoditi, mislim da je taj čovjek odavno trebao dati ostavku zbog svih zlouporaba i krivnje da je počinio nekakav kriminal. Vidite kako se polako otvaraju sve afere SDP-a prema kojima oni imaju svavim drugi odnos nego tzv. aferama HDZ-a. Uvijek ponavljam naše afere su procesuirane, ljudi su presuđeni, vidite kako sad se distanciraju od ovog, to kao nije njihov posao, a itekako je njihov posao, naprosto otkrivaju svoje pravo lice", izjavio je.

Uvjeren je u pobjedu na predstojećim izborima za Europski parlament.

"Mogu oni pričati što hoće, mogu kreirati ankete kakve hoće, mi ćemo pobijediti", rekao je.